Асқар Исабекұлы Мырзахметов

Асқар Исабекұлы Мырзахметов (1 қазан 1962, Шымкент) — қазақстандық мемлекеттік қайраткер, 2005—2006 және 2016—2017 жылдары аралығында Ауыл шаруашылығы министрі, Жамбыл мен Оңтүстік Қазақстан облыстарының бұрынғы әкімі. Жаратылыстану ғылымдары академиясының академигі.

 Өмірбаяны 
1962 жылы 1 қазанда Шымкентте дүниеге келді.Ұлы жүздің Дулат тайпасының Шымыр руынан.

 Білімі 
1984 жылы Алматы зоотехникалық-малдәрігерлік институтын “зооинженер” мамандығы бойынша және 1988 жылы Бүкілодақтық мал шаруашылығы ғылыми-зерттеу институтын тәмамдады. 1988 жылы “Ақуызды қоректену сапасының құнажындар мен құнажындардың ұрпақты болу қабілетіне және олардың кейінгі сүт өнімділігіне әсері” тақырыбында жоба қорғап, ауыл шаруашылығы ғылымдарының кандидаты атанды.

 Мансабы 
Мансабын Қазақстандық институттарда бастады. 1984—1985 жылдары Қазақстан қаракөл шаруашылығы ғылыми-зерттеу институтының кіші ғылыми қызметкері болса, енді 1988—1991 жылдары мал шаруашылығы ғылыми-зерттеу институтында аға ғылыми қызметкері болды.

Бұдан кейін Мырзахметов кәсіп секторына бет бұрды: 1991—1995 жылдары «Қазақстан» республикалық биржасының вице-президенті, Орта Азия және Қазақстан биржалары Қауымдастығының Басқарма төрағасы, «Электронды супермаркет» АҚ президенті сияқты түрлі лауазымдарды атқарды. 1995—1996 жылдары «Tasmo» инвестициялық фирмасының бас директоры. 1996 жылы «Агро-лизинг» АҚ Бас директоры атанды. 1997 жылы «Агро-лизинг» АҚ Бас директоры болып отырған кезде Қазақстан премьер-министрінің штаттан тыс кеңесшісі болып тағайындалып, осы 2 лауазымды 1999 жылға дейін атқарды. 1999 жылдың наурыз—тамыз айларында Қазақстан кәсіпкерлері форумы кеңесінің төрағасы болды.

Осы лауазымынан кейін Мырзахметовтың мансабы Үкіметте көрініс тапты: 1999 жылғы тамызда Ауыл шаруашылығы министрінің орынбасары болса, көп ұзамай 2002 жылы бірінші орынбасары болды. 2003 жылы бірінші орынбасар болып отырғанында Экология және табиғи ресурстар министрлігі Орман және аңшылық шаруашылығы комитетінің төрағасы болып тағайындалды. Төрағалығынан 2004 жылы кетсе, орынбасарлығынан 2005 жылы тамызда кетіп тура сол күні Қазақстан президентінің  № 1635 бұйрығымен Ауыл шаруашылығының министрі болып тағайындалды.

Бұл лауазымынан 2006 жылы босатылып, 3 айдан кейін Президенттің № 103 бұйрығымен Өзбекстандағы Төтенше және Өкілетті елші болып тағайындалды.

2007 жылы Қазақстан Үкіметінің № 787 “Әлеуметтік-кәсіпкерлік корпорациялардың кейбір мәселелері туралы” бұйрығымен «Оңтүстік» Әлеуметтік-кәсіпкерлік корпорациясы» Ұлттық компаниясы» АҚ басқармасының төрағасы болып тағайындалды.

2009 жылы Президенттің № 761 бұйрығымен Оңтүстік Қазақстан облысының әкімі болып тағайындалды.

2015 жылы Президент бұйрығымен Нұр Отан партиясы төрағасының бірінші орынбасары болып тағайындалды.

2016 жылы Президенттің № 252 бұйрығымен Ауыл шаруашылығы министрі болып тағайындалды. 1 айдан кейін Мырзахметов № 278 бұйрықпен Қазақстан премьер-министрінің орынбасары болып тағайындалып, ол енді 2 лауазымды қоса атқаратын болды.

2018 жылдың басында Президенттің № 619 бұйрығымен Жамбыл облысыныңәкімі болып тағайындалды.2 жылдан кейін, яғни 2020 жылы ақпанда Мырзахметовтың өз еркімен жұмыстан шығу туралы өтінішімен қызметінен босатылды.

 Марапаттары мен атақтары 
 Құрмет ордені (2010);
 Қазақстан Республикасының тәуелсіздігіне 20 жыл медалі (2011);
 Достық ордені (Ресей) (2013);
 Қазақстанның мемлекеттік сыйлығы (2014);
 Қазақстан Республикасының Тәуелсіздігіне 25 жыл медалі (2016);
 Парасат ордені, Астанаға 20 жыл медалі (2018); 
 Жамбыл облысының Құрметті азаматы.
Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер

Санат:Қазақстан вице-министрлері
Санат:Қазақстан ауыл шаруашылығы министрлері
Санат:Қазақстанның Өзбекстандағы елшілері
Санат:Түркістан облысының әкімдері
Санат:Жамбыл облысының әкімдері
Санат:Қазақ ұлттық аграрлық университеті түлектері
Санат:Ауыл шаруашылығы ғылымдарының кандидаттары